କିନ୍ତୁ ସବୁ ଆଶଙ୍କାକୁ ପ୍ରତିହତ କରି କଟକିଆ ପ୍ରମାଣ କରିଦେଲେ ଯେ ଭୁବନେଶ୍ବରିଆଙ୍କ ଠାରୁ ବି ସେମାନେ ବେଶି ମହୋତ୍ସବପ୍ରିୟ, ବେଶି ମିଠାପ୍ରିୟ।
କଟକ ସହରରେ ରହିଛି ମିଠାର ଏକ ବୁନିଆଦି।
ସହସ୍ର ବର୍ଷର ଏହି ସହର, ପୁରୀ ପରି, ମିଠାର ଏକ ପେଣ୍ଠ।
କିନ୍ତୁ କଲିକତା ମାତ୍ର ଦେଢ଼ଶହ ବର୍ଷର ରସଗୋଲା ଇତିହାସକୁ ନେଇ ବାହାସ୍ଫୋଟ ମାରୁଥିବା ବେଳେ, ଆମ ପାଖରେ କଟକ ମିଠାର କୈାଣସି ଇତିହାସ ନାହିଁ।
ସୁଖର କଥା ଯେ ଏ ବାବଦରେ କିଛି ତଥ୍ୟ ଗୋପାଳ ଛୋଟରାୟ ତାଙ୍କ ଆତ୍ମଜୀବନୀ 'ପଥିକ'ରେ ଲିପିବଦ୍ଧ କରିଛନ୍ତି।
ମୁଁ ମୋ 'ରସଗୋଲା' ବହିରେ ତାହାର ଉଲ୍ଲେଖ ଓ ଆଲୋଚନା ମଧ୍ୟ କରିଛି।
କିନ୍ତୁ ଏବର୍ଷର ଏହି ରସଗୋଲା ମହୋତ୍ସବ ଅବସରରେ, କଟକର ସେଇ ବୁନିୟାଦ ମିଠା ବ୍ୟବସାୟୀମାନଙ୍କ ମଧ୍ୟରୁ କେତେ ଜଣଙ୍କୁ ଖୋଜା ଯାଇଥିଲା।
ସେମାନଙ୍କୁ ମଞ୍ଚରେ ସମ୍ବର୍ଦ୍ଧିତ କରାଯିବା ଥିଲା ଏଥରର ମହୋତ୍ସବର ଆଉ ଏକ ଆକର୍ଷଣ।
୧୫ ତାରିଖ, ମକର ସଂକ୍ରାନ୍ତି ସକାଳେ, ଗୋଟିଏ ଫେସବୁକ୍ ପୋଷ୍ଟରେ ମୁଁ ପ୍ରସ୍ତାବ ଦେଇଥିଲି- ଆରଥରକୁ ଏ ମହୋତ୍ସବକୁ ପୁରୀକୁ ନିଆଯାଉ।
କାରଣ, ପୁରୀ ହିଁ ରସଗୋଲା ତଥା ବହୁ ପାରମ୍ପରିକ ଛେନାମିଠାର ଆଦିପୀଠ।
ସୁଖର କଥା ଯେ ଆୟୋଜକମାନେ ଘୋଷଣା କରିଥିଲେ ଯେ ଆଗାମୀ ବର୍ଷ ଏହି ମିଠା ମହୋତ୍ସବ ପୁରୀରେ ହିଁ ଆୟୋଜିତ ହେବ।
ଗତ ଦୁଇବର୍ଷର ରସଗୋଲା ମହୋତ୍ସବ ପାଳନ ବେଳକୁ ଓଡ଼ିଶା ରସଗୋଲା ଜିଆଇ ମାନ୍ୟତା ପାଇନଥିଲା।
ତେଣୁ ଓଡ଼ିଶା ରସଗୋଲାର ଜିଆଇ ବିଜୟ ପରେ ଏହା ଥିଲା ଏ ମହୋତ୍ସବର ପ୍ରଥମ ପର୍ବ।
ସେଇଥିପାଇଁ, ବାରବାଟୀ ଦୁର୍ଗର ବିଜୟ ପ୍ରାଙ୍ଗଣରେ ଏବର୍ଷର ଉତ୍ସବର ଆୟୋଜନ ସେହି ବିଜୟକୁ ଯେପରି ଅଧିକ ତାତ୍ପର୍ଯ୍ୟପୂର୍ଣ୍ଣ କରିଦେଇଥିଲା।
କ୍ରମାଗତ ତିନି ବର୍ଷର ଆୟୋଜନ ଏ ଉତ୍ସବକୁ ଏକ ପରମ୍ପରାରେ ପରିଣତ କରିଛି।
ରସଗୋଲା ବିଜୟ ସିନା ହୋଇଛି, କିନ୍ତୁ ଆହୁରି ବହୁ ମିଠା ବିଜୟ ଏବେବି ବାକି ଅଛି।
ଆଶା, ଏ ଉତ୍ସବ ରାଜ୍ୟବାସୀଙ୍କୁ ସେ ନେଇ ସଚେତନ କରିବ।
ରସଗୋଲା ବିଜୟ ପରେ, ଆମ ସରକାର ପୁଣି ଥରେ ଶୋଇ ଯାଇଛନ୍ତି।
କେବଳ ଆମ ସଚେତନତା ହିଁ ସରକାରଙ୍କର ସେ ନିଦ ଭାଙ୍ଗିପାରିବ।
(ସୋସିଆଲ୍ ମିଡିଆରୁ)
ରାଉରକେଲା, ଡିସେମ୍ବର ୦୩ (ଲୋକାଲ ୱାୟାର): ଗଲା କିଛିଦିନ ହେଲା ସହରର ରାସ୍ତାକଡ଼ରେ ଖାଦ୍ୟ ବିକ୍ରି କରୁଥିବା ଉଠାଦୋକାନ ସମେତ ରେଷ୍ଟୁରାଣ୍ଟ ଓ ହୋଟେଲଗୁଡ଼ିକ ଉପରେ ରାଉରକେଲା ମହାନଗର ନିଗମ (ଆର୍.ଏମ୍.ସି)ର ଖାଦ୍ୟ ନିରାପତ୍ତା ବିଭାଗ ଘନ ଘନ ଚଢ଼ାଉ ଚଳାଇଛି।
"ପୂର୍ବରୁ ମଧ୍ୟ ମହାନଗର ନିଗମ ପକ୍ଷରୁ ଏଭଳି ଚଢ଼ାଉ ହେଉଥିଲା। ହେଲେ ଏବେ ନିମ୍ନମାନର ଖାଦ୍ୟ ବିକ୍ରି ହେବା ନେଇ ଲୋକଙ୍କ ଅଭିଯୋଗ ପରେ ଏହାର ମାତ୍ରା ଆହୁରି ବଢ଼ାଇଦିଆଯାଇଛି।
ବୋଲି କହିଛନ୍ତି ଆର୍.ଏମ୍.ସି.ର ଖାଦ୍ୟ ନିରାପତ୍ତା ଅଧିକାରୀ ସ୍ବାଗତିକା ବେହେରା।
ବାସିଖାଦ୍ୟ, ତେଲ ସମେତ ଖାଦ୍ୟରେ ବ୍ୟବହୃତ ହେଉଥିବା ଅନ୍ୟ ସାମଗ୍ରୀ ଠିକ୍ ଅଛି ନା ନାହିଁ ଏସବୁ ଉପରେ ନଜର ଦିଆଯାଉଥିବା ସ୍ବାଗତିକା ସୂଚନା ଦେଇଛନ୍ତି।
ସେହିପରି ସଫାସୁତୁରା ପରିବେଶରେ ଦୋକାନ ଖୋଲାଯାଇଛି କି ନାହିଁ, ତା ଉପରେ ମଧ୍ୟ ନଜର ଦିଆଯାଉଛି।
କେବଳ ରାସ୍ତାକଡ଼ ଉଠାଦୋକାନ ନୁହେଁ, ବଡ଼ ବଡ଼ ହୋଟେଲ ଓ ରେଷ୍ଟୁରାଣ୍ଟ ଉପରେ ଓ ଚଢାଉ କରାଯାଉଛି ଓ ନିମ୍ନମାନର ଖାଦ୍ୟ ଅଭିଯୋଗରେ ସାତଜଣ ଦୋକାନ ମାଲିକଙ୍କ ବିରୋଧରେ କାର୍ଯ୍ୟାନୁଷ୍ଠାନ ଆରମ୍ଭ ହୋଇଥିବା ସ୍ବାଗତିକା କହିଛନ୍ତି।
ଅନ୍ୟପକ୍ଷରେ ମହାନଗର ନିଗମର ଏହି ପଦକ୍ଷେପକୁ ସହରର ବିଭିନ୍ନ ମହଲରେ ସ୍ବାଗତ କରାଯାଇଛି।
ପୂର୍ବରୁ ଖାଦ୍ୟକୁ ନେଇ ଡର ରହୁଥିଲା। ଏବେ ତାହା ଆଉ ନାହିଁ ବୋଲି ସ୍ଥାନୀୟ ବାସିନ୍ଦା ଲୁଲୁ ପଣ୍ଡା କହିଛନ୍ତି।
ସେହିପରି ପୂର୍ବରୁ ବର୍ଷାଦିନରେ ଏଭଳି ରେଡ୍ ହେଉଥିବା ଆମେ ଜାଣିଥିଲୁ, ହେଲେ ଏବେ ନିୟମିତ ରେଡ୍ ସ୍ବାଗତଯୋଗ୍ୟ ବୋଲି ଆଉ ଜଣେ ସ୍ଥାନୀୟ ବ୍ୟକ୍ତି କହିଛନ୍ତି।
ସୂଚନାଯୋଗ୍ୟ, ରାଉରକେଲା ସହରର ଛେଣ୍ଡ, ସିଭିଲ୍ ଟାଉନସିପ୍, ଉଦିତ ନଗର ଓ ପ୍ଲାଣ୍ଟ ସାଇଟ୍ ଅଂଚଳରେ ଘନ ଘନ ଚଢ଼ାଉ କରାଯାଉଥିବାବେଳେ ଆଗକୁ ଅନ୍ୟ ଅଞ୍ଚଳରେ ମଧ୍ୟ ଚଢ଼ାଉ କରାଯିବ ବୋଲି ମହାନଗର ନିଗମ ପକ୍ଷରୁ କୁହାଯାଇଛି।
ଭୁବନେଶ୍ବର, ନଭେମ୍ବର ୨୯ (ଲୋକାଲ ୱାୟାର): ଆମେ ବାହାରେ ଯେଉଁ ଖାଦ୍ୟ ଖାଉଛୁ, ତାହାର ମାନ ଠିକ୍ ନାହିଁ, ଅର୍ଥାତ୍ ଓଡ଼ିଶାରେ ଭେଜାଲ୍ ଖାଦ୍ୟ ବିକ୍ରିବଟା ହୁଏ ବୋଲି ଭାରତୀୟ ଖାଦ୍ୟ ସୁରକ୍ଷା ଓ ମାନଦଣ୍ଡ କର୍ତ୍ତୃପକ୍ଷ (ଏଫ୍.ଏସ୍.ଏସ୍.ଏ.ଆଇ.) ସଦ୍ୟ ପ୍ରକାଶିତ ଏକ ରିପୋର୍ଟରେ ଦର୍ଶାଇଛି।
ସାରା ଦେଶର ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଖାଦ୍ୟ ନମୁନା ସଂଗ୍ରହ ଓ ତାର ଯାଞ୍ଚ ପରେ ଏଫ୍.ଏସ୍.ଏସ୍.ଏ.ଆଇ. ଯେଉଁ ରିପୋର୍ଟ ପ୍ରସ୍ତୁତ କରିଛି, ସେହି ଅନୁସାରେ ଓଡ଼ିଶା ସମେତ ଦେଶର ଦଶଟି ରାଜ୍ୟରେ ପ୍ରତିଦିନ ଭେଜାଲ୍ ଖାଦ୍ୟ ବିକ୍ରିବଟା ହେଉଛି।
ରିପୋର୍ଟ ଅନୁସାରେ, ଖାଦ୍ୟର ମାନ ଯାଞ୍ଚ କରିବାକୁ ଏଫ୍.ଏସ୍.ଏସ୍.ଏ.ଆଇ. ରାଜ୍ୟର ବିଭିନ୍ନ ସ୍ଥାନରୁ ପାଖାପାଖି ୨୮ ପ୍ରତିଶତ ଖାଦ୍ୟ ନମୁନା ସଂଗ୍ରହ କରିଥିଲା, ଯେଉଁଥିରୁ ୬.୭ ପ୍ରତିଶତ ନମୁନା ଅସୁରକ୍ଷିତ (ଖାଦ୍ୟ ଉପଯୋଗୀ ନୁହେଁ) ବୋଲି ଦର୍ଶାଯାଇଥିବାବେଳେ ୧୩ ପ୍ରତିଶତ ମାନ ଅନୁପଯୁକ୍ତ ଏବଂ ୭.୫ ପ୍ରତିଶତ ନମୁନା ପ୍ରସ୍ତୁତିରେ ହେରଫେର କରାଯାଇଥିବା ଦେଖିବାକୁ ମିଳିଥିଲା।
ଏଫ୍.ଏସ୍.ଏସ୍.ଏ.ଆଇ.ର ସଂପୂର୍ଣ୍ଣ ବିବରଣୀ ହିସାବରେ, ବିଭିନ୍ନ ସ୍ଥାନରୁ ୩୨୭ଟି ଖାଦ୍ୟ ନମୁନା ସଂଗ୍ରହ ହୋଇଥିଲା।
ଏଥିରୁ ୨୨ଟି ନମୁନା ଖାଇବା ଯୋଗ୍ୟ ନଥିବାବେଳେ ୪୪ଟି ନମୁପଯୁକ୍ତ ଏବଂ ୨୫ଟି ନମୁନା ପ୍ରସ୍ତୁତିରେ ହେରଫେର କରାଯାଇଥିବା ଜଣାପଡ଼ିଥିଲା।
ଏଫ୍.ଏସ୍.ଏସ୍.ଏ.ଆଇ.ର ଏହି ରିପୋର୍ଟ ଅନୁସାରେ, ଓଡ଼ିଶା ସମେତ ୧୦ଟି ରାଜ୍ୟରେ ଖାଦ୍ୟର ମାନ ପରୀକ୍ଷା କରିବା ଲାଗି ଆବଶ୍ୟକ ପରିମାଣର ଫୁଡ୍ ଶେଫ୍ଟି ଅଫିସର୍ ସାଙ୍ଗକୁ ଅନ୍ୟ କର୍ମଚାରୀଙ୍କ ଘୋର ଅଭାବ ରହିଛି।
ବାହାରେ ବିକ୍ରି ହେଉଥିବା ଖାଦ୍ୟର ନିୟମିତ ଯାଞ୍ଚ ହେଉନଥିବାରୁ ବାହାରେ ଯେକେହି ମନଇଚ୍ଛା ଖାଦ୍ୟ ସାମଗ୍ରୀ ବିକ୍ରି କରୁଛନ୍ତି, ଫଳରେ ଖାଦ୍ୟର ମାନ କମୁଥିବା ଏଥିରେ ଦର୍ଶାଯାଇଛି।
କେବଳ ଏତିକି ନୁହେଁ, ଖାଦ୍ୟ ମାନ ପରୀକ୍ଷା କରିବା ଲାଗି ଲାବରଟୋରି ମଧ୍ୟ ସମସ୍ୟା ରହିଛି।
ଭେଜାଲ୍ ଖାଦ୍ୟ ଯୋଗୁଁ ୩୧ରୁ ଅଧିକ ମାରାତ୍ମକ ରୋଗ ହେଉଥିବା ବିଶ୍ବ ସ୍ବାସ୍ଥ୍ୟ ସଙ୍ଗଠନ ଚେତାଇଦେଇଥିଲେ ବି ଏହାକୁ ନଜରଅନ୍ଦାଜ କରାଯାଉଛି।
ରିପୋର୍ଟ ଅନୁସାରେ, ଓଡ଼ିଶା ସରକାର ଭେଜାଲ ଖାଦ୍ୟ ବିକୁଥିବା ହୋଟେଲ ବିରୋଧରେ ମାମଲା ରୁଜୁ କରୁଥିଲେ ବି କେହି ଦୋଷୀ ସାବ୍ୟସ୍ତ ହେଉନାହାନ୍ତି, ମାତ୍ର କିଛି ଜୋରିମାନା ବଦଳରେ ସମସ୍ତ ଖସିଯାଉଛନ୍ତି।
ସୂଚନାଯୋଗ୍ୟ, ଗତବର୍ଷ ମେରୁ ଅକ୍ଟୋବର ମଧ୍ୟରେ ଏଫ୍.ଏସ୍.ଏସ୍.ଏ.ଆଇ. ଓଡ଼ିଶାରେ ବିକ୍ରି ହେଉଥିବା କ୍ଷୀରର ୧୯୨ଟି ନମୁନା ସଂଗ୍ରହ କରି ଏହାର ଯାଞ୍ଚ କରାଇଥିଲା।
ଏଥିରୁ ୨୩ଟି ନମୁନା କ୍ଷତିକାରକ ବୋଲି ଜଣାପଡ଼ିଥିଲା।
ଉଲ୍ଲେଖଯୋଗ୍ୟ, ଓଡ଼ିଶା ସମେତ କର୍ଣ୍ଣାଟକ, ଆସାମ, ଛତିଶଗଡ, ହିମାଚଳ ପ୍ରଦେଶ, ରାଜସ୍ଥାନ, ପଶ୍ଚିମବଙ୍ଗ, ଉତ୍ତରାଖଣ୍ଡ, ତେଲେଙ୍ଗାନା ଓ ଝାଡଖଣ୍ଡ ଏହି ତାଲିକାରେ ଅଛନ୍ତି।
କଟକ, ନଭେମ୍ବର ୯ (ଲୋକାଲ ୱାୟାର): ବାଲିଯାତ୍ରାରେ ବିକ୍ରି ହେଉଥିବା ଖାଦ୍ୟର ମାନ ଯାଞ୍ଚ କରିବା ଲାଗି ଏଥର ୪ ଜଣ ଫୁଡ୍ ସେଫ୍ଟି ଅଫିସର ନିୟୋଜିତ ହେବେ ବୋଲି ମହାନଗର ନିଗମର ସ୍ବାସ୍ଥ୍ୟ ଅଧିକାରୀ ଶନିବାର ସୂଚନା ଦେଇଛନ୍ତି।
ଯଦି କୌଣସି ଖାଦ୍ୟ ଭେଜାଲ ବୋଲି ପ୍ରମାଣ ମିଳେ, ତେବେ ଅଭିଯୁକ୍ତ ଦୋକାନୀଙ୍କ ଉପରେ ୧ ଲକ୍ଷ ଟଙ୍କା ପର୍ଯ୍ୟନ୍ତ ଜୋରିମାନା ଧାର୍ଯ୍ୟ କରାଯିବା ସହ ସେମାନଙ୍କ ଫୁଡ ଲାଇସେନ୍ସ ରଦ୍ଦ କରାଯିବ ବୋଲି ସେ କହିଛନ୍ତି।
ଫୁଡ୍ ସେଫ୍ଟି ଆଣ୍ଡ ଷ୍ଟାଣ୍ଡାର୍ଡସ ଅଥରିଟି ଅଫ୍ ଇଣ୍ଡିଆଙ୍କ ଗାଇଡଲାଇନ ଅନୁସାରେ ପୂର୍ବରୁ ଦୋକାନୀଙ୍କଠାରୁ ୫୦୦ ଟଙ୍କା ଜୋରିମାନା ଆଦାୟ କରାଯାଉଥିଲା।
ତେବେ ଲୋକଙ୍କ ସ୍ବାସ୍ଥ୍ୟକୁ ଦୃଷ୍ଟିରେ ରଖି ଏଥର ଏହି ପରିମାଣ ବୃଦ୍ଧି କରାଯାଇଛି।
ବିଭିନ୍ନ ସୁସ୍ବାଦୁ ଖାଦ୍ୟ ପାଇଁ ମଧ୍ୟ ବାଲିଯାତ୍ରା ପ୍ରସିଦ୍ଧ ଥିବାରୁ ଏହାକୁ ବଜାୟ ରଖିବା ଲାଗି ମହାନଗର ନିଗମ ଏଭଳି ପଦକ୍ଷେପ ନେଇଛି।
ମହାନଗର ନିଗମରେ ଏବେ ଜଣେ ମାତ୍ର ଫୁଡ ସେଫ୍ଟି ଅଫିସର ଥିବା ବେଳେ ବାଲିଯାତ୍ରା ପାଇଁ ଆଉ ତିନି ଜଣ ଅଫିସରଙ୍କୁ ପଡୋଶୀ ଜିଲ୍ଲାରୁ ଡେପୁଟେସନରେ ଅଣାଯିବାକୁ ନିଷ୍ପତ୍ତି ହୋଇଛି।
ଭୁବନେଶ୍ୱର, ଅକ୍ଟୋବର ୨୨(ଲୋକାଲ ୱାୟାର): ରାଜ୍ୟର ମନ୍ତ୍ରୀ ଓ ଅଫିସରମାନେ ଯେତେବେଳେ ବିଭିନ୍ନ ଜିଲ୍ଲା ଗସ୍ତ କରୁଛନ୍ତି, ସେତେବେଳେ ସ୍କୁଲ ଗୁଡ଼ିକରେ ପ୍ରସ୍ତୁତ ହେଉଥିବା ମଧ୍ୟାହ୍ନ ଭୋଜନ ଖାଇବାକୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ମଙ୍ଗଳବାର ନିର୍ଦ୍ଦେଶ ଦେଇଥିବା ଜଣେ ବରିଷ୍ଠ ଅଧିକାରୀ ସୂଚନା ଦେଇଛନ୍ତି ।
ମୁଖ୍ୟମନ୍ତ୍ରୀ ତାଙ୍କ ନିର୍ଦ୍ଦେଶରେ କହିଛନ୍ତି, ଜିଲ୍ଲାସ୍ତରରେ ଅନାଥ, ମହିଳା, ଛାତ୍ରଛାତ୍ରୀ ଓ ଶିଶୁମାନଙ୍କ ପାଇଁ ଥିବା ସରକାରୀ ଅନୁଷ୍ଠାନ ଦକ୍ଷତାର ସହ କାମ କରୁଛି କି ନାହିଁ ତାହା ମନ୍ତ୍ରୀ ଓ ଅଫିସରମାନେ ଅନୁଧ୍ୟାନ କରିବା ଜରୁରି ।
ସତକଥା ଜାଣିବାକୁ ମନ୍ତ୍ରୀମାନେ ଜିଲ୍ଲା ଗସ୍ତରେ ଯିବା ବେଳେ ପୂର୍ବ ସୂଚନା ନଦେଇ ଏସବୁ ଅନୁଷ୍ଠାନରେ ପହଞ୍ଚିବା ସହ ବିଭିନ୍ନ ସମସମ୍ୟା ପ୍ରତ୍ୟକ୍ଷ ଭାବେ ଅନୁଭବ କରନ୍ତୁ ।
ଏଥିସହ ସ୍କୁଲ ଗୁଡ଼ିକରେ ଦିଆଯାଉଥିବା ମଧ୍ୟାହ୍ନ ଭୋଜନ ନିଜେ ମନ୍ତ୍ରୀ ଓ ଅଫିସରମାନେ ଖାଇ ଏହାର ମାନ ଯାଞ୍ଚ କରନ୍ତୁ ।
ଗସ୍ତକୁ ସମ୍ପୂର୍ଣ୍ଣ ଗୁପ୍ତ ରଖିବା ସହ ନିଜ ସହ ଯେପରି ୩/୪ ଜଣରୁ ଅଧିକ ସେଥିପ୍ରତି ନଜର ରଖିବାକୁ ମଧ୍ୟ ମୁଖ୍ୟମନ୍ତ୍ରୀ କହିଛନ୍ତି ।
ଜିଲ୍ଲା ଗସ୍ତରେ କ'ଣ ସବୁ ସମସ୍ୟା ଅନୁଭବ କଲେ ଏବଂ ଏହି ବ୍ୟବସ୍ଥାରେ କିପରି ସୁଧାର ଅଣାଯାଇପାରିବ ସେ ନେଇ ମନ୍ତ୍ରୀ ଓ ସଚିବମାନେ ପ୍ରତି ମାସ ତାଙ୍କୁ ରିପୋର୍ଟ ଦେବାକୁ ମଧ୍ୟ ମୁଖ୍ୟମନ୍ତ୍ରୀ ନିର୍ଦ୍ଦେଶ ଦେଇଥିବା ଜଣାପଡ଼ିଛି ।
ଭୁବନେଶ୍ବର, ଅକ୍ଟୋବର ୧୯ (ଲୋକାଲ ୱାୟାର): ଖାଦ୍ୟର ସର୍ବୋତ୍କୃଷ୍ଟ ଗୁଣାତ୍ମକ ମାନ ପରିଚାଳନା ପାଇଁ କଟକ ଜିଲ୍ଲାର ବାଙ୍କୀ ଆହାର କେନ୍ଦ୍ରକୁ ଆଇଏସ୍ଓ ସାର୍ଟିଫିକେଟ ପ୍ରଦାନ କରାଯାଇଛି।
ରାଜ୍ୟର ୧୫୮ଟି ଆହାର କେନ୍ଦ୍ର ମଧ୍ୟରୁ ବାଙ୍କୀ ସଦର ଆହାର କେନ୍ଦ୍ର ଖାଦ୍ୟର ସଠିକ୍ ଗୁଣାତ୍ମକ ମାନ ପରିଚାଳନା କରୁଥିବାରୁ ଗୃହ ଓ ନଗର ଉନ୍ନୟନ ବିଭାଗ ପକ୍ଷରୁ ଏହି ସାର୍ଟିଫିକେଟ୍ ପ୍ରଦାନ କରାଯାଇଛି।
ପୂର୍ବରୁ ଗତ ଜୁଲାଇରେ ପାରାଦୀପ ଆହାର କେନ୍ଦ୍ର ଆଇଏସ୍ଓ ସାର୍ଟିଫିକେଟ ହାସଲ କରିଥିଲା ।
ଉଲ୍ଲେଖଯୋଗ୍ୟ, ୨୦୧୫ ଏପ୍ରିଲ ପହିଲାରୁ ରାଜ୍ୟର ସମସ୍ତ ଆହାର କେନ୍ଦ୍ରରେ ୫ ଟଙ୍କାରେ ଭାତ ଓ ଡାଲମା ଉପଲବ୍ଧ ହେଉଛି ।
କଟକ,ସେପ୍ଟେମ୍ବର ୨୯ (ଲୋକାଲ ୱାୟାର): ଗଣପର୍ବ ଦଶହରା ଲାଗି କଟକ ଚଳଚଞ୍ଚଳ ହୋଇଉଠିଥିବା ବେଳେ ଅନ୍ୟତମ ପୁରୁଣା ମଙ୍ଗଳାବାଗ ପୂଜା କମିଟି ନବମୀ ତିଥିରେ ୧୦ ହଜାର ଲୋକଙ୍କୁ ଦହି ପଖାଳ ସହ ୧୦ କ୍ବିଣ୍ଟାଲ ଲଡୁ ବାଣ୍ଟିବ ବୋଲି ରବିବାର ସୂଚନା ଦିଆଯାଇଛି।
ତେବେ ଚଳିତ ବର୍ଷ ଜଣେ ସାହି ମୁରବୀଙ୍କ ମୃତ୍ୟୁ ହୋଇଥିବାରୁ ନିରାଡ଼ମ୍ବର ଭାବେ ପୂଜା ଓ ଭସାଣ ଆୟୋଜିତ ହେବ ବୋଲି ପୂଜା କମିଟି ସଭାପତି ନୃସିଂହ ସାହୁ ଓ ସଂପାଦକ ଗଣେଶ ଦାସ କହିଛନ୍ତି।
ସୂଚନାଯୋଗ୍ୟ, ୧୮୮୧ରୁ ମଙ୍ଗଳାବାଗରେ ଦୁର୍ଗାପୂଜା ଆୟୋଜିତ ହୋଇଆସୁଥିବା ବେଳେ ପ୍ରଥମେ ସୁନେଲୀ ମେଢ, ରାବଣ ପୋଡି, ନୂଆ ଢାଞ୍ଚାରେ ମେଢ ନିର୍ମାଣ ଓ ମହତାବ ବାଣକୁ ନେଇ କଟକରେ ସ୍ବତନ୍ତ୍ର ପରିଚୟ ସୃଷ୍ଟି କରିଥିଲା।
ଏବେ ଚାନ୍ଦିମେଢ ସାଙ୍ଗକୁ ମା' ଦୁର୍ଗା ଓ ପାର୍ଶ୍ବ ଦେବାଦେବୀଙ୍କ ସୁନା ଅଳଙ୍କାରକୁ ନେଇ ଦଶହରାର ମେଢ ଅକର୍ଷଣୀୟ ହୋଇଆସୁଛି।
ଭୁବନେଶ୍ୱର, ସେପ୍ଟେମ୍ବର ୨୨(ଲୋକାଲ ୱାୟାର): ପିଆଜ କାଟିଲେ ଲୋକଙ୍କ ଆଖରୁ ଲୁହ ବାହାରେ । କିନ୍ତୁ ଏବେ ପିଆଜ ଦର ଖାଉଟିଙ୍କୁ କନ୍ଦାଇଲାଣି । ବଜାରରେ କିଛି ଦିନ ଧରି ବଢ଼ି ଚାଲିଥିବା ପିଆଜ ଦର ଏବେ ବଢ଼ି ବଢ଼ି କିଲୋ ପିଛା ୫୦ ଟଙ୍କା ଟପିଥିବା ଲକ୍ଷ୍ୟ କରାଯାଇଛି ।
ଖାଉଟିଙ୍କ କହିବା କଥା ପିଆଜ ଖୁଚୁରା ବଜାରରେ ଏବେ ୫୦ ଟଙ୍କା କିଲୋ ବିକ୍ରି ହେଉଥିବା ବେଳେ ଖୋଦ୍ ରାଜଧାନୀର ଅନେକ ସ୍ଥାନରେ ଏହା ୬୦ ଟଙ୍କା ଛୁଇଁଲାଣି ।
ତେବେ ବ୍ୟବସାୟୀମାନେ କୁହନ୍ତି, କର୍ଣ୍ଣାଟକ ଓ ମହାରାଷ୍ଟ୍ରରେ ବନ୍ୟା ହୋଇଥିବାରୁ ଓଡ଼ିଶାକୁ ଚାହିଦା ଅନୁସାରେ ପିଆଜ ଆସି ପାରୁନାହିଁ ।
ରାଜଧାନୀର ଆଇଗିଣିଆଠାରେ ପାଇକାରୀ ବଜାରରେ ପିଆଜ ୪୦ ରୁ ୪୪ ଟଙ୍କା କିଲୋ ବିକ୍ରି ହେଉଥିବା ବେଳେ ଆନ୍ଧ୍ର ପ୍ରଦେଶ ଓ ନାସିକରୁ ଆସୁଥିବା ପିଆଜ ରାଜଧାନୀ ବଜାରରେ ୫୦ ଟଙ୍କା ଦରରେ ବିକ୍ରି ହେଉଛି ।
ଦୁଇ ଦିନ ତଳେ ନାସିକରେ ପିଆଜ କିଲୋ ଥିଲା ୩୩ ଟଙ୍କାରୁ ୩୪ ଟଙ୍କା । କିନ୍ତୁ ଏହା ହଠାତ୍ ୪୨ ରୁ ୪୩ ଟଙ୍କାରେ ପହଞ୍ଚି ଯାଇଥିଲା ।
ତେଣୁ ଏହା ଭୁବନେଶ୍ୱରରେ ପହଞ୍ଚିବା ପରେ ଦର ଅତ୍ୟଧିକ ହୋଇ ଯାଉଥିବା କହିଛନ୍ତି ରାଜ୍ୟ ବ୍ୟବସାୟୀ ମହାସଂଘର ଜଣେ କର୍ମର୍କର୍ତ୍ତା ।
ଯଦି ରାଜ୍ୟ ସରକାର ତୁରନ୍ତ ପିଆଜ ଦର ବଜାରରେ ନିୟନ୍ତ୍ରଣ ନ କରନ୍ତି ତେବେ ଏହି ଦର କିଲୋ ୮୦ ଟଙ୍କାକୁ ଛୁଇଁବା ମଧ୍ୟ ଅସମ୍ଭବ ନୁହେଁ ବୋଲି ବ୍ୟବସାୟୀ ଆଶଙ୍କା କରିଛନ୍ତି ।
ଗତ ବର୍ଷର ମରୁଡ଼ି ଏବଂ ଚଳିତ ବର୍ଷର ବିଳମ୍ବିତ ମୌସୁମୀ ପିିଆଜ ଉତ୍ପାଦନକୁ ହ୍ରାସ କରିଥିଲା ।
ଏହା ଉପରେ ପୁଣି ବନ୍ୟା ହେବାରୁ ପରିସ୍ଥିତି ଖରାପ ହୋଇ ଯାଇଛି । ପରବର୍ତ୍ତୀ ଅମଳ ପର୍ଯ୍ୟନ୍ତ ଏଭଳି ଉଚ୍ଚ ଦର ଲାଗି ରହିବ ବୋଲି ବ୍ୟବସାୟୀମାନେ କହିଛନ୍ତି ।
ଭୁବନେଶ୍ୱର, ଅଗଷ୍ଟ ୧୭(ଲୋକାଲ ୱାୟାର): ଭୁବନେଶ୍ୱରକୁ ଭୋକମୁକ୍ତ କରିବା ନିମନ୍ତେ ସୋ. ଆମ୍. ଆଇ. ଫାଉଣ୍ଣେସନ୍ (ଏସ୍.ଏ.ଆଇ) ଟ୍ରଷ୍ଟ୍ ନଟ୍ ଫର୍ ପ୍ରୋଫିଟ୍ ସାମାଜିକ ଅନୁଷ୍ଠାନ ଭୋକମୁକ୍ତ ଓଡ଼ିଶା ଗଠନ ନିମନ୍ତେ ଭୁବନେଶ୍ୱରର ଆଚାର୍ଯ୍ୟବିହାର ଠାରେ ଓଡ଼ିଶାର ପ୍ରଥମ ଖାଦ୍ୟ ବ୍ୟାଙ୍କ୍ ଉଦଘାଟନ କରିଅଛି ।
କଟକ-ଭୁବନେଶ୍ୱର ଡେପୁଟି କମିଶନର, ଆଇପିଏସ୍. ପଦ୍ମିନୀ ସାହୁ, ଭାଷାବିତ୍ ତଥା ପୂର୍ବତନ ମାନବ ସମ୍ବଳ ଅତିରିକ୍ତ ସଚିବ ପଦ୍ନଶ୍ରୀ ଦେବୀ ପ୍ରସନ୍ନ ପଟ୍ଟନାୟକ ଏହି ଉତ୍ସବରେ ମୁଖ୍ୟ ଅତିଥି ରୂପେ ଯୋଗ ଦେଇଥିଲେ ।
ଏହି କାର୍ଯ୍ୟକ୍ରମର ମୂଳ ଲକ୍ଷ୍ୟ ରାଜ୍ୟକୁ ଭୋକମୁକ୍ତ କରିବା ସହ କୁପୋଷଣରୁ ରକ୍ଷା କରିବା ଏବଂ ରାଜ୍ୟରେ ହେଉଥିବା ଖାଦ୍ୟ ନଷ୍ଟକୁ ରୋକିବା ।
ବ୍ୟକ୍ତିଗତ ରୂପେ, ବାହାଘର, ହୋଟେଲ୍, କର୍ପୋରଟ୍ ଅଫିସ୍ ସହ ଯୋଗସୂତ୍ର ତିଆରି କରିବା ଏବଂ ସେଠାରୁ ମିଳୁଥିବା ବଳକା ଖାଦ୍ୟକୁ ଅସହାୟ ଲୋକଙ୍କ ନିକଟରେ ପହଞ୍ଚାଇବା ।
ଉଦଘାଟନୀ ଉତ୍ସବ ଅବସରରେ ସୋ. ଆମ୍. ଆଇ. (ଏସ୍.ଏ.ଆଇ) ଫାଉଣ୍ଣେସନର ପ୍ରତିଷ୍ଠାତା ପିନାକୀ ମହାନ୍ତି କହିଲେ,"ବିଶ୍ୱ ସ୍ତରରେ ଭୋକିଲା ଲୋକଙ୍କ ତାଲିକାରେ ଭାରତ ପ୍ରଥମ ଯେଉଁଥିରେ ଓଡିଶା ମଧ୍ୟ ଏକ ଗରିବ ରାଜ୍ୟ ରୂପେ ପରିଗଣିତ ଏବଂ ଏହାର ସମୁଦାୟ ଜନସଂଖ୍ୟାର ଏକ-ଷଷ୍ଠାଂଶ ଆବଶ୍ୟକ ଖାଦ୍ୟରୁ ବଂଚିତ ।
ଭାରତରେ ପ୍ରାୟତଃ ୨୫୦ ନିୟୁତ ଲୋକ ପ୍ରତିଦିନ ଉପାସରେ ରାତ୍ରିଯାପନ କରିଥାନ୍ତି ଏହାକୁ ଦୃଷ୍ଟିରେ ରଖି ଆମେ ଏସ୍.ଏ.ଆଇ ରେ ଏକ ପ୍ରାରମ୍ଭିକ ପ୍ରୟାସ ଆରମ୍ଭ କରିଅଛୁ ଯାହା ରାଜ୍ୟରେ କୌଣସି ବ୍ୟକ୍ତି ଭୋକିଲା ରହିବେ ନାହିଁ ବୋଲି ଶୁନିଶ୍ଚିତ କରୁଅଛି ।
ବିଭିନ୍ନ ପାର୍ଟି ଏବଂ ରେଷ୍ଟୁରାଣ୍ଟରେ ବଳକା ରହି ଯାଉଥିବା ଖାଦ୍ୟକୁ ଏହି ପ୍ରକ୍ରିୟା ଦ୍ୱାରା ଦାନ କରିପାରିବେ ।
ଖାଦ୍ୟ ଦାନ କରିବା ନିମନ୍ତେ ପ୍ରଥମେ ଏସ୍.ଏ.ଆଇ କୁ ଫୋନ୍ କରି ବଳକା ଖାଦ୍ୟ ନିକଟସ୍ଥ ଖାଦ୍ୟ ବ୍ୟାଙ୍କରେ ଦେଇପାରିବେ ।
ଯଦି ଜଣେ ଖାଦ୍ୟ ବ୍ୟାଙ୍କ୍କୁ ଆସିବାକୁ ଅସମର୍ଥ ତେବେ ଆମର ସ୍ୱେଚ୍ଛାସେବୀ ପହଞ୍ଚି ସେମାନଙ୍କ ଠାରୁ ଖାଦ୍ୟ ସଂଗ୍ରହ କରିବାର ସୁବିଧା ମଧ୍ୟ ରହିଛି ।
ପ୍ରାରମ୍ଭିକ ପର୍ଯ୍ୟାୟରେ ଖାଦ୍ୟ ବ୍ୟାଙ୍କ୍ ଆଚାର୍ଯ୍ୟବିହାରରେ ରହିଛି ପରବର୍ତ୍ତୀ ସମୟରେ ରସୁଲଗଡ଼ ଏବଂ ଫରେଷ୍ଟ ପାର୍କରେ ଖାଦ୍ୟ ବ୍ୟାଙ୍କ୍ ସ୍ଥାପନ ଯୋଜନା ରହିଅଛି ।
ଏହା ବ୍ୟତୀତ ଜଣେ ନିଜର ଜେଜେବାପା, ଜେଜେମା ଓ ପ୍ରିୟଜନଙ୍କ ନାମରେ ଖାଦ୍ୟ ବ୍ୟାଙ୍କ୍ ଖୋଲିପାରିବେ ଏଥି ନିମନ୍ତେ ଜଣକୁ ଫ୍ରିଜର୍ ପ୍ରଦାନ ନିମନ୍ତେ ୮୦୦୦୦ ହଜାର ଟଙ୍କା ପଇଠ କରିବାକୁ ହେବ ଏବଂ ଏହାକୁ ପରିଚାଳନା କରିବା ନିମନ୍ତେ ବାର୍ଷିକ ୪୮୦୦୦ ହଜାର ଟଙ୍କା ପଇଠ କରିବାକୁ ହେବ ।
ଖାଦ୍ୟ ବ୍ୟାଙ୍କ୍ ଆରମ୍ଭ କରିବାର ଯୋଜନା ପ୍ରଥମେ ପିନାକୀ ମହାନ୍ତିଙ୍କ ମନରେ ଆସିଥିଲା ।
ଥରେ ୨୦୧୬ ମସହାରେ ଶୀତ ଦିନ ରାତିରେ ସେ ଲୋକମାନଙ୍କୁ ଭୋକରେ ବିକଳ ହେଉଥିବାର ଦୃଶ୍ୟ ଦେଖିଥିଲେ ସେହି ଦିନରୁ ସେ ପ୍ରତିଜ୍ଞା ନେଲେକି ଅସହାୟ ଭୋକିଲା ଲୋକଙ୍କୁ ସାହାଯ୍ୟ କରିବେ ।
ଜଣାଶୁଣା ସାମଜସେବୀ ତଥା ସହ- ପ୍ରତିଷ୍ଠାତା ଡଃ ଚିଦାମ୍ବରମ ଖଟୁଆ ଏହି ଅଭିଯାନରେ ଯୋଗଦେଇ ଏକ ଟିମ୍ ଗଢ଼ି ଭୋକମୁକ୍ତ ଓଡ଼ିଶା ଅଭିଯାକୁ ଆଗେଇନେଇଛନ୍ତି ।
ଏସ୍.ଏ.ଆଇ ଫାଉଣ୍ଣେସନର ମୂଳ ଲକ୍ଷ୍ୟ ହେଉଛି, ୨୦୨୫ ସୁଦ୍ଧା ଓଡ଼ିଶାରେ ଭୋକିଲା ଲୋକଙ୍କ ସଂଖ୍ୟା ହ୍ରାସ କରି ଓଡ଼ିଶାକୁ ଭୋକ ମୁକ୍ତ ରାଜ୍ୟରେ ପରିରତ କରିବା ।
ଏଥି ସହ ଭବିଷ୍ୟତରେ ସମଗ୍ର ଓଡ଼ିଶାରେ ଖାଦ୍ୟ ବ୍ୟାଙ୍କର ଏକ ଦୃଢ଼ ନେଟୱର୍କ ତିଆରି କରିବା ନିମନ୍ତେ ଏହି ସଙ୍ଗଠନ ଯୋଜନା କରିଅଛି ଯାହା ଦ୍ୱାରା ୨୦୨୫ ସୁଦ୍ଧା ସବୁ ଜିଲ୍ଳାରେ ଅତି କମରେ ଗୋଟିଏ ଖାଦ୍ୟ ବ୍ୟାଙ୍କ୍ ଉପଲବ୍ଧ ଥିବ ।
ଏହି ସଂଙ୍ଗଠନ ଆରମ୍ଭରୁ ହିଁ ଅସହାୟ ଲୋଙ୍କଙ୍କୁ ସାହାଯ୍ୟ ଓ ସହଯୋଗ କରିଆସୁଛି ।
୨୦୧୪ ମସିହାରେ ଏସ୍.ଏ.ଆଇ ପିଲାମାନଙ୍କ ଜୀବନ କୌଶଳ ଉପରେ ଏକ ଅଭିନବ କର୍ମଶାଳା ଅୟୋଜନ କରିଥିଲା ଯେଉଁଥିରେ ୯୦% ଅସହାୟ ପିଲା ଏବଂ ୧୦% ଉଚ୍ଚ ବର୍ଗର ପିଲାମାନେ ସାମିଲ ହୋଇଥିଲେ ।
ପ୍ରତିବର୍ଷ ଭୁବନେଶ୍ୱର ଏବଂ ବାରିପଦାରେ ଏହି କର୍ମଶାଳା ଆୟୋଜନ ହେଉଅଛି ।
୨୦୧୭ ମସିହା ପରଠାରୁ ଏସ୍.ଏ.ଆଇ ଫାଉଣ୍ଣେସନ୍ "ଏସେ ଗଗନ୍ ତଲେ"କାର୍ଯ୍ୟକ୍ରମ ଜରିଆରେ ଭୁବନେଶ୍ୱରର ବିଭନ୍ନ ବସ୍ତି ଅଂଚଳରେ ପ୍ରତିମାସର ଦ୍ୱିତୀୟ କିମ୍ବା ତୃତୀୟ ଶନିବାର ଦିନ ପିଲାମାନଙ୍କୁ ଖାଦ୍ୟ ବିତରଣ କରିଆସୁଅଛି ।
ଭୁବନେଶ୍ବର ,ଅଗଷ୍ଟ ୦୬ (ଲୋକାଲ ୱାୟାର) ରାଜ୍ୟବ୍ୟାପୀ ସରକାରୀ ସ୍କୁଲ ମାନଙ୍କରେ ଲାଗୁହୋଇଥିବା ମଧ୍ୟାହ୍ନ ଭୋଜନ କାର୍ଯ୍ୟକ୍ରମ ଦ୍ବାରା ସମସ୍ତ ଛାତ୍ରଛାତ୍ରୀଙ୍କ ଉପସ୍ଥାପନାରେ ଅନୁପାତ ବୃଦ୍ଧି ପାଇଥିବା ରାଜ୍ୟ ସରକାର କହିଛନ୍ତି ।
ମଧ୍ୟାହ୍ନ ଭୋଜନ ଯୋଜନା ଫଳରେ ଛାତ୍ରୀମାନଙ୍କର ସ୍କୁଲ ଉପସ୍ଥାପନାରେ ପରିବର୍ତ୍ତନ ଘଟିଥିବା ମିଡ ଡେ ମିଲ ରାଜ୍ୟ ନୋଡାଲ ଅଧିକାରୀ ଗଙ୍ଗାଧର ସାହୁ କହିଛନ୍ତି ।
ରିପୋର୍ଟ ଅନୁଯାୟୀ , ୨୦୧୭ -୧୮ ମସିହାରେ ପୁଅ ଓ ଝିଅଙ୍କ ଅନୁପାତ ୫୧ଃ୪୯ ଥିବା ବେଳେ ୨୦୧୮-୧୯ ମସିହାରେ ଏହାର ଅନୁପାତ ୪୯ଃ୫୧କୁ ପରିବର୍ତ୍ତନ ହୋଇଛି ।
ଏହା ଛଡା ୨୦୧୧ ମସିହାରୁ ଆରମ୍ଭ ହୋଇଥିବା ଏହି ମଧ୍ୟାହ୍ନ ଭୋଜନ ଯୋଜନା ଅଳ୍ପ କେତେକ ବିଦ୍ୟାଳୟକୁ ଛାଡି ଦେଲେ ଅନ୍ୟ ସମସ୍ତ ବିଦ୍ୟାଳୟରେ ଠିକ ଭାବେ କାର୍ଯ୍ୟ କରୁଥିବା ସେ କହିଛନ୍ତି ।
ଏହି କାର୍ଯ୍ୟକ୍ରମ ଦ୍ବାରା ପ୍ରାୟ ୧୧ଟା ଜିଲ୍ଲାର ଶିଶୁଙ୍କ ସ୍ୱାସ୍ଥ୍ୟବସ୍ଥାରେ ଉନ୍ନତି ହୋଇଥିବା ଆଞ୍ଚଳିକ ଚିକିତ୍ସା ଗବେଷଣା କେନ୍ଦ୍ର ପକ୍ଷରୁ ସୂଚନା ମିଳିଛି ।
ମଧ୍ୟାହ୍ନ ଭୋଜନ ଯୋଜନା ମୋଟ ୫୬,୯୫୯ଟି ସରକାରୀ ସ୍କୁଲ ସମେତ ପ୍ରଥମରୁ ଅଷ୍ଟମଶ୍ରେଣୀ ପର୍ଯ୍ୟନ୍ତ ପାଠପଢୁଥିବା ସମୁଦାୟ ୫୧ ଲକ୍ଷ ପିଲାଙ୍କୁ ଯୋଗାଇ ଦିଆଯାଉଛି ।
ସପ୍ତାହରେ ଥିବା ଖାଦ୍ୟ ତାଲିକା ମଧ୍ୟରେ ମଧ୍ୟାନ ଭୋଜନରେ ଛାତ୍ରଛାତ୍ରୀ ମାନଙ୍କୁ ଭାତ ,ଡାଲମା କ୍ଷୀରି ,ସୋୟାବିନ ତରକାରୀ , ଅଣ୍ଡା ତରକାରୀ ମଧ୍ୟ ଯୋଗାଇ ଦିଆଯାଉଛି ।
ସୂଚନାଯୋଗ୍ୟ ଯେ ନିକଟରେ ମଧ୍ୟାହ୍ନ ଭୋଜନ କାର୍ଯ୍ୟକ୍ରମ ପାଇଁ ଓଡିଶା ନିକଟରେ ଏକ ସଂସ୍ଥା ଦ୍ବାରା ପୁରସ୍କୃତ ହୋଇଛି ।
(ଲୋକାଲ ୱାୟାର)
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
